kardosdrur/scandi-wiki huggingface dataset:
In-Joy

In-Joy er et dansk boyband, bestående af Esbjørn Birch, Jannick Ricky Fritze & Kevin Sparwath Nielsen. Boybandet deltog i tredje sæson af X-Factor i Danmark 2010, med deres fjerde medlem på det tidspunkt Nabil Moujahid, der senere forlod gruppen. Alle fire medlemmer gik til audition som solister, og gik alle videre til Remees bootcamp hvor de alle fire blev sorteret fra. Den anden domme Carsten Soulshock der havde fået grupperne i årets X-Factor var i mangel på grupper og tog til Remees bothcamp for at lave et boyband og et girlband, der fortsatte In-Joy drengenes rejse så. In-Joy blev nummer 8 ved Liveshows i X-Factor og er noteret for at have sunget "Down" af Jay Sean og "Remember The Time" af Michael Jackson. 

Det unge boyband har lige udgivet deres første single "B.O.O.M" produceret af Soulshock og Karlin. 
Kevin er det yngste af medlemmerne, han er 16 år, efterfulgt af Jannick på 20 og Esbjørn på 25).
Kevin har spillet skuespil i 7 år, bl.a. inden i glassalen i Tivoli og hans drøm er en sangkarriere og en skuespillerkarriere.

Musikgrupper fra Danmark
Musikgrupper fra 2010
Deltagere i X Factor (Danmark)
Jonathan Neftali

Jonathan Neftali Diez González (født d. 26. august 1984) er en spansk fodboldspiller.

Karriere 
Jonathan Neftali har spillet det meste af karrieren i spanske sekundaklubber, men har tidligere været i søgelyset hos den schweiziske storklub  Grasshoppers, hvor Vejle Boldklubs tidligere cheftræner, Mats Gren, har været assistenttræner.

Neftali er karakteriseret ved at være stærk i nærkampe og stærk i luftspillet både offensivt og defensivt. Desuden er han en viljefast spiller med en stærk karakter .

Eksterne henvisninger

Kilde 

Fodboldspillere fra Spanien
Fodboldspillere fra Vejle Boldklub
Personer fra Alicante
Kristoffer Zøllner

Kristoffer Zøllner (født 8. april 1978) er en dansk journalist og forfatter. Fra 2009 til 2015 var han redaktør på Berlingskes fredagssektion AOK og søndagssektionen MS, inden han blev kultur- og livsstilsjournalist, klummeskribent og litteraturanmelder på samme avis. Fra 2015 til 2017 var han chefredaktør for magasinet Euroman.

Bibliografi 
 "Du må ikke slå ihjel", (Lindhardt & Ringhof, 2008) sammen med Flemming Pless.
 "Den evige modstandsmand", om Knud Pedersen, (People's Press, 2013).
 "Drama", om Ingolf Gabold, (Forlaget Momenta, 2017).
 "Alting sker på en gang"'', om Pilou Asbæk,  (Gyldendal, 2019).

Referencer 

Journalister fra Danmark
Journalister ved Berlingske
Black Ops Entertainment

{{Virksomhed
 |Navn              = Black Ops Entertainment
 |Logo              = 
 |Type              = 
 |Grundlagt         = 1994
 |Lokation          = Santa Monica, Californien
 |Nøglepersoner     = John Botti  Manuela de Sousa Siu
 |Industri          = Computerspil
 |Produkter         = Spil
 |Slogan            = 
 |Omsætning         = 
 |AntalMedarbejdere = 
 |Moderselskab      = 
 |Netside           = BlackOps.com
 |Fodnote           = 
 }}
Black Ops Entertainment er en virksomhed, der udvikler videospil. Virksomheden blev grundlagt i 1994 i Santa Monica, Californien af fire tidligere studerende fra MIT. Siden stiftelsen har virksomheden udviklet flere spil for spillekonsollerne PS1, Nintendo 64, PS2, Gamecube, og Xbox.

Black Ops fik sin første kontrakt med Virgin Games i forbindelse med udviklingen af spillet Agile Warrior. Black Ops modtog prisen "Best Sports Console Game" i 2000 uddelt af "Academy of Interactive Arts & Sciences" for N64 udgaven af Knockout Kings 2000. Black Ops’ spil har solgt millioner af eksemplarer og har omsat for mere end 500 millioner US dollars i detailhandlen.

 Spil 
 AND 1 Streetball (PS2, Xbox)
 Tomorrow Never Dies (PS1)
 Terminator 3: Rise of the Machines (PS2, Xbox)
 Fugitive Hunter: War on Terror (PS2)
 The World is not Enough (PS1)
 Street Hoops (PS2, Xbox, GameCube)
 Warpath: Jurassic Park (PS1)
 Knockout Kings 2000 (N64)
 The X-Files: Resist or Serve (PS2)
 Black Dawn (PS1)
 NCAA March Madness 2001 (PS1)
 Agile Warrior F-IIIX (PS1)
 Treasures of the Deep (PS1)
 Knockout Kings 2001 (PS2)
 Knockout Kings 2002 (PS2, Xbox)
 Video Poker and Blackjack (PS2)
 America's 10 Most Wanted'' (PC, PS2)

Eksterne links 
 Official website

Computerspilsvirksomheder fra USA
Liupanshui

Liupanshui (六盘水 ; pinyin : Liùpánshuǐ) er et bypræfektur i den kinesiske provins Guizhou. Det blev grundlagt i 1978 og har omkring 251.900 indbyggere i selve byen, men hele Liupanshui havde i 2006 2.830.000 indbyggere , og var den næst største by i Guizhou. Arealet er på 9.926 km².

Administrative enheder 
Liupanshui består af:

 Bydistriktet Zhongshan – 钟山区 Zhōngshān Qū ;
 Amtet Pan – 盘县 Pán Xiàn ;
 Amtet Shuicheng – 水城县 Shuǐchéng Xiàn ;
 Særområdet Liuzhi – 六枝特区 Liùzhī Tèqū.

Eksterne henvisninger 
 Officiel webside 
 Liupanshui – Asia Harvest 

Byer i Guizhou
Bypræfekturer i Guizhou
Joël Matip

Joël Job Matip (født 8. august 1991 i Bochum, Tyskland) er tysk/camerounsk fodboldspiller, der spiller for Liverpool FC i den engelske Premier League.  Han har tidligere spillet som defensiv midtbanespiller eller alternativt forsvarer hos Bundesliga-klubben Schalke 04 hele sin seniorkarriere, startende i 2009, indtil han rejste til Liverpool i sommeren 2016.

Landshold 
Matip besidder dobbelt statsborgerskab, og kunne også have optrådt for Tyskland på internationalt plan. Den 3. marts 2010 debuterede han imidlertid for Cameroun, og efterfølgende blev han også en del af den camerounske trup til VM i 2010 i Sydafrika og VM i 2014 i Brasilien.

Referencer

Eksterne henvisninger 
 Fussballdaten.de spillerinfo
 Transfermarkt.de spillerinfo

Fodboldspillere fra Tyskland
Fodboldspillere fra Cameroun
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra FC Schalke 04
Fodboldspillere fra Liverpool F.C.
Personer fra Bochum
Miao

Miao eller hmong er de almindeligste navne på en stor folkegruppe i flere lande i Sydøstasien. I Folkerepublikken Kina, hvor de fleste af dem bor, kaldes de miao (苗族, pinyin: miáozú, i Vietnam mèo eller h'mông, Thailand แม้ว (maew) eller ม้ง (mong), og i Burma mun lu-myo.

Miao i Kina
I Kina regnes de blandt de 55 officielt anerkendte minoritetsfolk. 

I Kina holder de til i provinserne Guizhou, Hunan, Yunnan, Sichuan, Guangxi, Hainan, Guangdong og Hubei. Fra Kina var der for århundreder siden en udvandring mod syd, til Sydøstasien. Efter den kommunistiske magtovertagelse i Laos i 1975 flygtede store grupper hmong/mong til en række vestlige lande, særlig til USA, Frankrig og Australien. 

De fleste miaofolk bor i Kina. Miaobefolkningen har ifølge officielle tal vokset:
 1953: 2.510.000 
 1964: 2.780.000 
 1982: 5.030.000 
 1990: 7.390.000 

3.600.000 af dem, dvs. halvdelen, boede i 1990 i Guizhou. 

Det er også 2 milloner miaofolk udenfor Folkerepublikken Kina, især i Vietnam, Laos, Burma, Thailand, Taiwan, Cambodja og på andre kontinenter.

Miao i Thailand
I Thailand er miao delt i to selvstændige folkeslag. Blå hmong og yao (mien). Blå hmong har en mørk, nærmest sort dragt med en flerfarvet bort rundt om halsen og ned foran. Yao har tilsvarende en dragt men med en rød tyk loden kant rund om halsen og ned foran.  

Folkeslag i Kina
Folkeslag i Cambodja
Folkeslag i Vietnam
Folkeslag i Thailand
Folkeslag i Laos
Folkeslag i Burma
Vorticisme

Vorticismen (lat. vortex ’hvirvel’) var en kortvarig retning inden for den bildende kunst der opstod i England i begyndelsen af 1900-tallet parallelt med kubismen og den italienske futurisme. Den så sig i modsætning til den akademiske tradition såvel som til impressionismen og forstod sig udtrykkeligt som et særligt engelsk bidrag til det moderne. Man hyldede kraftudviklingen og energien i det moderne maskinsamfund. Vorticismen anses for at være den eneste betydelige britiske bevægelse i det tidlige 1900-tal, men varede kun nogle få år; den overlevede ikke første verdenskrig.

Betegnelsen vorticisme fik bevægelsen af Ezra Pound in 1913, skønt Wyndham Lewis, der ses som hovedfigur, allerede havde lavet malerier i samme stil et stykke tid, blandt andet til The Cave of the Golden Calf, en kabaret- og teaterklub i London: "Lewis' forrevne mønstre fremhævede klubbens karakter som futuristisk".

Vorticisterne udgav to numre af magasinet BLAST juni 1914 og juli 1915 som blev redigeret af Lewis. Det indeholdt indlæg af Ezra Pound og T. S. Eliot såvel som af vorticisterne selv.

Eksterne henvisninger 

 Et "vorticistisk" maleri Workshop , ca. 1914-5 af Wyndham Lewis. Fra Tate.org
 Om vorticismen  fra Vorticism.co.uk
 Ezra Pound: Vorticism
 Wyndham Lewis på National Portrait Gallery, London

Referencer og litteratur 


 Ezra Pound: "Vorticism", Fortnightly Review 96, no. 573:461-471. 1914
 Richard Cork: Vorticism and Abstract Art in the First Machine Age (to bind). University of California Press. 1976.  + .

Modernisme
Kunsthistorie
Kangerlussuaq (Østgrønland)

Kangerlussuaq er en stor fjord mellem Scoresby Sund og Tasiilaq på Grønlands østkyst. Fjorden blev navngivet af Carlsbergfondets Ekspedition til Østgrønland 1898-1900 også kaldet Amdrup-ekspeditionen. Fjorden strækker sig ca. 70 km ind i landet i nordvestlig retning fra Danmarksstrædet.
Området omkring Kangerlussuaq er siden 1930'erne kendt for sin særegne geologi, specielt områdets mange intrusioner, hvor magma fra jordens indre er trængt op i jordskorpen. Særlig kendt er Skaergaard intrusionen, der blev opdaget af Lawrence Wager i 1931 under British Arctic Air Route Expedition.

Vejr- og radiostationer 

1932-33 opererede den norske vejr- og radiostation "Storfjord Radio" ved Mudderbugten på vestsiden af Kangerlussuaq i forbindelse med det internationale polarår.

I 1945 etablerede USA en vejrstation på Skærgårdshalvøen ved fangerkolonien nær mundingen af fjorden. Vejrstationen flyttedes i 1949 til øen Nordre Apulileeq, ca. 45 km mod sydvest.

Ekstern henvisning 
 Geologisk kort over Kangerdlugssuaq 

Fjorde på Grønland
Sermersooq Kommune
Ole Worm (1667-1708)

Ole Worm (født 6. oktober 1667 i København, død 28. april 1708) var en dansk professor. Han var ældste søn af justitiarius Willum Worm, bror till biskop Christen Worm og far til digteren Willum Worm.

Worm blev 6 år gammel sat i hovedstadens latinskole, hvorfra han 1685 dimitteredes til universitetet. Allerede 1688 udnævntes han, kun 20 1/2 år gammel, til professor philosophiæ ved universitetet med ret til at rykke op i det medicinske fakultet – et iøjnefaldende eksempel på, hvad den Wormske slægt formåede at sætte igennem for sine egne. Først måtte Worm dog føre sine studier, særlig i lægevidenskaben, videre, og han rejste i den anledning straks udenlands; gennem en del af Tyskland og Nederlandene kom han i november 1689 til Leiden, hvor han studerede i 2 år, indtil han 1691 blev kaldt hjem for at overtage den ledige post som professor eloqventiæ; ved sin faders død overtog han dennes medicinske lærestol; fra 1697 var han tillige nogle år professor i latin og historie ved Det ridderlige Akademi, indtil svagelighed nødte ham til at nedlægge dette embede. Gift 19. december 1694 med Drude Cathrine Foss (død 1727, begraven 23. august, 54 år gammel), eneste datter af rektor i København, magister Jacob Foss og Dorthe Brochmand. Worms bidrag til litteraturen er uden videre betydning.

Kilder 

 

Ansatte ved Københavns Universitet
Danskere i 1600-tallet
Danskere i 1700-tallet
Ole 2
Artikler fra 1. udgave af Dansk biografisk leksikon
Amdrup-ekspeditionen

Carlsbergfondets Ekspedition til Østgrønland 1898–1900 også kaldet Amdrup-ekspeditionen var ledet af Georg Carl Amdrup.

De to første år studeredes området omkring Tasiilaq og i 1900 undersøgtes kyststrækningen fra Scoresby Sund mod syd langs Blossevillekysten til Kangerlussuaq og videre mod syd til Tasiilaq.

Deltagere

 Georg Carl Amdrup
 Nikolaj Hartz
 G. Kruuse
 Henrik Deichmann
 S. Jensen
 Otto Nordenskjöld
 Johan Peter Koch
 Ejnar Ditlevsen 
 A. Jakobsen
 Søren Nielsen
 Ejnar Mikkelsen

Skibsekspeditioner
Polarekspeditioner
CLAMP

Clamp (クランプ, Kuranpu) eller CLAMP er signaturen for en gruppe af kvinder, der tegner manga. Gruppen blev dannet i 1989 og bestod den gang af tolv kvinder, herunder Tamayo Akiyama, Soushi Hisagi, O-Kyon, Kazu Nakamori, Yuzuru Inoue, Sei Nanao, Shinya KHIM og Leeza Sei.
I 1990 var antallet af medlemmer syv, yderligere tre medlemmer forlod gruppe under arbejdet med debut-serien RG Veda. 

I dag består gruppen CLAMP af 4 kvinder – Ageha Ohkawa (også kaldet Nanase Ohkawa), Tsubaki Nekoi, Mokona og Satsuki Igarashi.

CLAMP er en af Japans mest populære og fremgangsrige Mangaka grupper. Mange af deres manga- serier er blevet forvandlet til anime. 

Typiske for CLAMPs serier er at de ofte indeholder et miks af elementer fra forskellige genrer, hvilket gør at fans af såvel shoujo som shounen bliver tiltrukket af historierne. Mange af deres serier har også forbindelser til hinanden og det er ikke unaturligt at den samme karakter, eller en alternativ version af en allerede kendt karakter dukker op i forskellige andre serier.

Clamps nuværende medlemmer 
 Ageha Ohkawa
 Mokona
 Tsubaki Nekoi
 Satsuki Igarashi

Manga

Mangaserier i produktion 
 Clover
 Kobato
 Legal Drug
 Tsubasa: RESERVoir CHRoNiCLE
 X
 xxxHolic

Afsluttede mangaserier 
 Cardcaptor Sakura
 Angelic Layer
 Chobits
 CLAMP no Kiseki
 CLAMP gakuen tanteidan (CLAMP School Detectives)
 Duklyon: CLAMP School Defenders
 The legend of Chun Hyang
 Magic Knight Rayearth
 20 Mansou ni Onegai/20 masks, please!
 Miyuki-chan in Wonderland
 The one I love
 RG Veda
 Shirahime-Syo: Snow Goddess Tales
 Suki Dakara Suki (I like, therefore i like)
 Tokyo Babylon
 Wish

Samarbejdesprojekter 
 Clamp School Paranormal Investigators sammen med Tomiyuki Matsumoto
 Code Geass: Lelouch of the Rebellion sammen med Sunrise
 Koi sammen med Takeshi Okazaki
 Mouryou no Hako sammen med Madhouse Production
 Night Head sammen med George Iida
 Oshiroi Chouchou sammen med Kamon Nanami·Akira
 Rex: A Dinosaur Story sammen med Hata Masanori
 Sohryuden: Legend of the Dragon Kings sammen med Yoshiki Tanaka
 Shu no Ketsumyaku sammen med Kamon Nanami
 Sweet Valerian sammen med Madhouse Production
 Majokan series sammen med Yōko Tsukumo

Eksterne henvisninger 
 Officielle hjemmeside
 Officielle hjemmeside  maintained by Frontier Works 
 Officielle hjemmeside for mobile phones  maintained by Frontier Works

Mangaka
Grupper
Peter Worm

Peter Worm (28. september 1788 i Vordingborg – 31. januar 1865) var en dansk præst, søn af Peder Worm, forvalter på Iselingen, og Abelone Dorothea f. la Cour, far til Pauline Worm.

Han dimitteredes 1807 fra Vordingborg Skole og tog teologisk embedseksamen 1813. Efter i nogle år at have været huslærer blev han 1820 sognepræst for Hyllested og Rosmus i Aarhus Stift og 1838 for Kristrup og Hornbæk i samme stift, hvor han døde. Han ægtede 1824 Louise Theodora Petrine Hjort (22. december 1800 – 15. april 1881), datter af præsten Frederik Christian Hjort.

Worm var en frittalende mand, der ikke undgik at komme i kollision med censuren. 1831 fik han hele oplaget af et skrift Evropas tilkommende Skikkelse beslaglagt og tilintetgjort, og da han 1844 havde skrevet sange til
Danmarks Dronnings Fødselsdag fejret i Randers, blev disse ligeledes beslaglagte af politiet, hvilket ikke var så underligt, thi han ivrede i disse mod tyskheden, priste trykkefriheden, kaldte de jyske stænderdeputerede "Folketingets Mænd", skrev om hæren, at "Snurrepiberi saa vidt man drev, at Alvor ej kan lykkes", og forlangte "en Væbning ret med Næb og Klør".

Præster fra Danmark
Personer fra Vordingborg
Danskere i 1800-tallet
Personer i Dansk Biografisk Leksikon
Dong (folk)

Dong ( 侗族, pinyin: Dòngzú) er et af de 56 officielt anerkendte minoritetsfolk i Folkerepublikken Kina. Ifølge folketællingen i 2000 er der 2,5 millioner af dem i Kina, de fleste  i den autonome region  Guangxi og provinsen Guizhou. 

De er kendt for deres særegne broer, der er overbyggede «vind-og-regn-broer», og deres kunstfærdige flerstemmige sang. De indvandrede til Kina tusind år f.Kr. fra det som i dag er Thailand. Efterhånden som han-kineserne ekspanderede blev de senere trængt sydpå igen.

Eksterne henvisninger
The Dong ethnic minority  (kinesisk regeringsside)

Folkeslag i Kina
Guizhou
HMS Favorite (1864)

Panserskibet HMS Favorite blev påbegyndt i 1860 som en skruekorvet af Jason-klassen til den britiske flåde. Den nyansatte chefkonstruktør E. J. Reed havde i begyndelsen af sin embedsperiode, i årene fra 1863, den holdning, at anvendelsen af panser gjorde alle upansrede skibe værdiløse, og at selv små skibe skulle forsynes med panser. Der blev derfor ændret på planerne for en række skibe under bygning, og et af dem var Favorite. Navnet betyder "favorit" og den specielle stavemåde skyldes, at et af de foregående skibe med navnet "Favourite" var blevet erobret af franskmændene i 1806 og omdøbt til Favorite. Briterne erobrede skibet tilbage året efter, og for at fejre begivenheden beholdt de den franske stavemåde i de følgende skibe. Panserskibet var det syvende og foreløbig sidste med dette navn i Royal Navy.

Konstruktionen 
Bygningen af Favorite var så langt fremskredet ved Reeds tiltræden, at der ikke kunne blive tale om at ændre skrogformen. Ikke desto mindre blev skibet et særdeles vellykket "lommeslagskib", med kraftige kanoner (om end færre end de rigtige panserfregatter) og samme pansring, men med lidt lavere fart. Favorite havde sine kanoner placeret i et batteri midtskibs, med mulighed for skydning for- og agterud, men skibet måtte nøjes med at blive klassificeret som panserkorvet. Som de øvrige træskibe med pansring var det uroligt, når det blæste op, men blev i øvrigt betragtet som en god sejler.

Tjeneste 
Favorite blev ved færdiggørelsen i starten af 1866 sendt til eskadren i Nordamerika og Vestindien, og vendte hjem til eftersyn i 1869. De oprindelige kanoner havde været en skuffelse for Royal Navy og de blev skiftet ud med mindre, men langt mere pålidelige og træfsikre kanoner. I årene 1872-76 var Favorite vagtskib ved Skotlands østkyst. Fra 1876 til salget i 1886 lå skibet i reserve i Portsmouth.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 Oscar Parkes. British Battleships, 4. udgave 1973, 
 Reed, E. J.: Our Iron-clad Ships, London 1869. Findes på archive.org

Noter 

Slagskibe fra Storbritannien
Panserskibe fra Storbritannien
Achille Emana

Achille Emana Edzimbi (født 5. juni 1982 i Yaoundé, Cameroun) er en camerounsk fodboldspiller, der spiller som midtbanespiller hos Mumbai City i Indien. Tidligere har han optrådt for blandt andet franske Toulouse FC, Real Betis, Al Hilal samt Al Ahli.

Landshold 
Emana har (pr. marts 2018) spillet 42 kampe og scoret seks mål for Camerouns landshold, som han debuterede for i 2003. Han har repræsenteret sit land ved Confederations Cup 2003, ved Africa Cup of Nations i både 2006, 2008 og 2010, samt ved VM i 2010 i Sydafrika.

Eksterne henvisninger 

Fodboldspillere fra Cameroun
Deltagere ved verdensmesterskabet i fodbold 2010
Fodboldspillere fra Toulouse FC
Fodboldspillere fra Real Betis
Personer fra Yaounde
Zunyi

Zunyi (forenklet kinesisk: 遵义; traditionel kinesisk: 遵義; pinyin: Zūnyì) er en kinesisk by på præfekturniveau i den nordlige del af  provinsen Guizhou i det sydlige Kina. De to største bydistrikter  HuiChuan og Honghuagang, har til sammen en befolkning på  800,000 mennesker og hele præfekturet har en befolkning på omkring 7 millioner mennesker et areal på 30,763 km2.

Zunyis befolkning er overvejende hankinesere, men også 36 minoritetsgrupper er repræsenteret, deriblandt tujia-, miao- og gelaofolkene.

Zunyi er centralt beliggende i et smukt  område i det nordlige Guizhou, ved floden  Xiangjiang, som er en biflod til Wujiang og senere den store  Yangtzeflod. Området ligger i omkring  900 meters højde,  og er et af de vigtigste historiske og kulturelle centre i provinsen. 

Byen har en del industri: Metallurgi, kraftværk, bygningsmaterialer, fødevareindustri. Byen er også blevet et trafikknudepunkt.

Administrative enheder
Zunyi består af to bydistrikter,  otte amter, to autonome amter og to byamter:
Bydistriktet Honghuagang (红花岗区), 595 km², 500.000 indbyggere, sæde for lokalregeringen;
Bydistriktet Huichuan (汇川区), 709 km², 320.000 indbyggere;
Amtet Zunyi (遵义县), 4.104 km², 1,15 millioner indbyggere;
Amtet Tongzi (桐梓县), 3.190 km², 660.000 indbyggere;
Amtet Suiyang (绥阳县), 2.566 km², 510.000 indbyggere;
Amtet Zheng'an (正安县), 2.595 km², 590.000 indbyggere;
Amtet Fenggang (凤冈县), 1.883 km², 420.000 indbyggere;
Amtet Meitan (湄潭县), 1.845 km², 470.000 indbyggere;
Amtet Yuqing (余庆县), 1.630 km², 280.000 indbyggere,;
Amtet Xishui (习水县), 3.128 km², 670.000 indbyggere;
Det autonome amt Daozhen for gelao- og miaofolkene (道真仡佬族苗族自治县), 2.156 km², 320.000 indbyggere;
Det autonome amt Wuchuan for gelao- og miaofolkene (务川仡佬族苗族自治县), 2.773 km², 430.000 indbyggere;
Byamtet Chishui (赤水市), 1.801 km², 300.000 indbyggere;
Byamtet Renhuai (仁怀市), 1.788 km², 600.000 indbyggere.

Historie og turisme
Det kinesiske kommunistparti har byen på listen over sine «røde pilegrimsmål» da byen var åsted for et vigtigt møde for den røde armés politbureau under revolutionsårene, under «den lange march» i januar 1935. Som mødested benyttede de byens katolske kirke, bygget i smuk lokal stil.

I 1953 gjorde regeringen kirken til et mindesmærke for Mao Zedong, og man renoverede også det hus som han boede i. Den stedlige katolske sognepræst, fader Xia, fik som erstatning et stykke land med et hus på. Han blev senere kastet i fængsel. Efter 20 år blev han løsladt og i 1985 fuldt rehabiliteret, og i 1987 begyndte han på bygningen af den nuværende kirke.

Trafik
Kinas rigsvej 210 går gennem området. Den begynder i Baotou i Indre Mongolia, fører gennem Yan'an, Xi'an, Chongqing og Guiyang og ender  i Nanning i Guangxi.

Kinas rigsvej 326 går gennem området. Den begynder i  Xiushan i Chongqing og går mod provinsen Guizhou, og ender i Hekou i Yunnan, ved grænsen til Vietnam og den vietnamesiske by Lao Cai.

Bypræfekturer i Guizhou
Byer i Guizhou
Georg Carl Amdrup

Georg Carl Amdrup (19. november 1866 i København – 15. januar 1947 sammesteds) var en dansk søofficer og grønlandsforsker.

Amdrup blev officer 1888 og udnævntes til kaptajn i 1905. Han ledede 1898-1900 Carlsbergfondets ekspedition til Østgrønland med det formål at kortlægge og undersøge de da helt uudforskede kyststrækninger mellem Tasiilaq og Scoresby Sund. Ekspeditionens resultater publiceredes i "Meddelelser om Grønland", XXVII-XXIX.

Amdrup hædredes for disse rejser bl.a. med Fortjenstmedaljen i guld, og Det Kongelige Danske Geografiske Selskabs guldmedalje. Han var Storkorsridder af Dannebrog og Dannebrogsmand.

Amdrup rådgav Mylius-Erichsen og anbefalede Danmark-ekspeditionen til Grønlands nordøstkyst 1906-1908, hvor han i 1906 blev medlem af kommiteen og udgav en beretning om denne ekspedition i "Meddelelser om Grønland", XLI.

Amdrup var fra 1905 adjudant hos prins Valdemar og indtrådte i 1913 i Kommissionen for ledelsen af de geologiske og geografiske undersøgelser i Grønland (fra 1931: Kommissionen for videnskabelige undersøgelser i Grønland), i hvilken han var formand 1930-31. Han udnævntes til kommandør 1916, kontreadmiral 1925 og viceadmiral 1927. Han var medlem af redaktionen for "Grønland i tohundredåret for Hans Egedes landing" 1921 ("Meddelelser om Grønland", LX og LXI).

12. februar 1904 ægtede han Alma f. Bloch (21. marts 1883 i København – 1917), datter af maleren Carl Bloch og hustru Alma f. Trepka.

Forfatterskab

På internettet 

G.C. Amdrup, Louis Bobé, Ad.S. Jensen, H.P.Steensby: "Grønland i Tohundredeaaret for Hans Egedes Landing", Bind I (Meddelelser om Grønland, bind LX, 1921)

Kilder 
 Kraks Blaa Bog 1929

Eksterne henvisninger 
 

Polarforskere fra Danmark
Personer i Grønlands historie
Admiraler fra Danmark
Personer fra København
Storkors af Dannebrog
Modtagere af Fortjenstmedaljen i guld
Personer i Kraks Blå Bog (afdøde)